**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS 2017 M. LIEPOS 27 D. SPRENDIMO NR. T2-179 „DĖL KLAIPĖDOS MIESTO SAVIVALDYBĖS SENIŪNAIČIŲ SUEIGOS NUOSTATŲ PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

Šio sprendimo projekto tikslas – atitinkamai papildyti ir patvirtinti Klaipėdos miesto savivaldybės seniūnaičių nuostatus (toliau – Nuostatai), kurie atitiktų nuo 2018 m. sausio 1 d. įsigaliosiančius Lietuvos Respublikos vietos savivaldos įstatymo pakeitimus.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Lietuvos Respublikos vietos savivaldos įstatymo Nr. I-533 3, 14, 15, 16, 31, 34, 35, straipsnių pakeitimo ir įstatymo papildymo 35ᴵ straipsniu įstatymo, 9 straipsnio 2 dalies nuostatomis, bei atsižvelgiant į Vyriausybės atstovo Klaipėdos apskrityje 2017-11-07 raštą Nr. (5.7.)-S13-248, adresuotą Klaipėdos miesto savivaldybės merui, savivaldybės taryba privalo priimti šio įstatymo įgyvendinamuosius teisės aktus.

2018 m. sausio 1 d. įsigaliosiančios Vietos savivaldos įstatymo nuostatos reglamentuoja, kad savivaldybės tarybų komitetų darbe patariamojo balso teise galės dalyvauti ne tik visuomenės atstovai – seniūnaičiai, ekspertai, valstybės tarnautojai, tačiau ir išplėstinės seniūnaičių sueigos deleguoti atstovai. Išplėstinės seniūnaičių sueigos deleguoti atstovai taip pat galės būti ir savivaldybės tarybos sudaromų komisijų nariais. Dėl atstovų delegavimo dalyvauti tarybos sudaromų komitetų darbe, ir atstovų delegavimo į tarybos sudaromų komisijų narius sprendimai privalės būti priimami išplėstinėje seniūnaičių sueigoje. Taip pat išplėstinė seniūnaičių sueiga privalės būti organizuojama, tais atvejais, kai bus sprendžiami klausimai dėl bendruomeninės veiklos ir partnerystės su savivaldybių institucijomis stiprinimu, viešųjų paslaugų, už kurių teikimą yra atsakinga savivaldybė, teikimo perdavimo bendruomeninėms ir kitoms nevyriausybinėms organizacijoms, vietos verslumo skatinimo ir dėl kitų gyventojams svarbių klausimų. Taip pat, vietos savivaldos įstatymo nuostatose numatyta, kad atsižvelgiant į vietos sąlygas ir aplinkybes išplėstinėje seniūnaičių sueigoje patariamojo balso teise galės dalyvauti toje Gyvenamosios vietos teritorijoje veikiančių nevyriausybinių organizacijų, tradicinių religinių bendruomenių atstovai. Taigi, įgyvendinant nuo 2018 m. sausio 1 d. įsigaliojančio savivaldos įstatymo patvirtintas nuostatas, atsirado prievolė seniūnaičių sueigos nuostatus papildyti, praplečiant išplėstinės seniūnaičių sueigos kompetencijas.

**3. Kokių rezultatų laukiama.**

Priimti Seniūnaičių sueigos nuostatai bus suderinti su Lietuvos Respublikos vietos savivaldos įstatymo nuo 2018 m. sausio 1 d. įsigaliosiančia redakcija.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, kadangi lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos - bus patvirtinti Klaipėdos miesto savivaldybės seniūnaičių ir išplėstinės seniūnaičių sueigos nuostatai, kurie užtikrins seniūnaitijos gyventojų interesų atstovavimą savivaldybės institucijose ir savivaldybės teritorijoje veikiančiose valstybės įstaigose pagal Lietuvos Respublikos vietos savivaldos įstatymo aktualią redakciją. Neigiamų pasekmių nenumatoma.

PRIDEDAMA:

1. Klaipėdos miesto savivaldybės tarybos 2017 m. liepos 27 d. sprendimo Nr. T2-179 „Dėl Klaipėdos miesto savivaldybės seniūnaičių sueigos ir išplėstinės sueigos nuostatų patvirtinimo“ lyginamasis variantas, 1 lapas;

2. Klaipėdos miesto savivaldybės seniūnaičių sueigos ir išplėstinės seniūnaičių sueigos nuostatų lyginamasis variantas, 4 lapai;

3. Klaipėdos miesto savivaldybės administracijos 2017-12-01 raštas Nr. (4.32.)-R2-3377 „Dėl įgyvendinamųjų teisės aktų termino pratęsimo“, 1 lapas;

4. Vyriausybės atstovo Klaipėdos apskrityje tarnybos 2017-11-07 raštas Nr. (5.7.)-S13-248, 6 lapai.

5. Klaipėdos miesto savivaldybės tarybos 2017-07-27 sprendimas Nr. T2-179, 5 lapai;

6. Vietos savivaldos įstatymo išrašas, 20 lapų.

Socialinių reikalų departamento vyr. specialistė Renata Razgienė